
             Republika Hrvatska
           Općinski sud u Osijeku                                                    Broj: Pp-4638/2025-10
                        Osijek 

U  I M E  R E P U B L I K E  H R V A T S K E

P R E S U D A

Općinski sud u Osijeku, po sucu Snježani Marijanović, uz sudjelovanje Jasminke Modrić kao zapisničara, u prekršajnom predmetu protiv okrivljenika Steve Paškuljević, zbog prekršaja iz čl. 53. st. 5. Zakona o sigurnosti prometa na cestama (Narodne novine br. 67/08, 74/11, 80/13, 92/14,64/15, 108/17, 70/19, 42/20, 85/22, 114/22, 133/23 i 145/24) pokrenutog na temelju optužnog prijedloga Policijske uprave osječko-baranjske, Policijske postaje Belišće, Klasa: 211-07/25-4/106909, Urbroj: 511-07-28-25-2 od 13. listopada 2025., nakon provedenog žurnog postupka 14. svibnja 2026.,
p r e s u d i o  j e

[bookmark: _Hlk229554054]Temeljem čl. 183. st. 1. i 2. Prekršajnog zakona (Narodne novine br. 107/07, 39/13,  157/13, 110/15, 70/17, 118/18 i 114/22)

Okrivljenik STEVO PAŠKULJEVIĆ, OIB: 26926040695, rođ. 16. veljače 1947. u Slavonskom Brodu, s prebivalištem u Belišću, Ulica kralja Dmitra Zvonimira kbr. 37, prekršajno kažnjavan, 
k r i v   j e

I. što je 19. travnja 2025. u 07,08 sati u Šagu, Ulica Braće Radića kbr. 89 upravljao osobnim automobilom registarske oznake OS 784 LB kroz naseljeno mjesto gdje je na tom dijelu naselja postavljenim prometnim znakom brzina ograničena na 50 km/h brzinom od 89 km/h, koja je utvrđena korištenjem uređaja Gatso Rs-Gs 11, a umanjena za 10 km/h sigurnosne razlike iznosi 79 km/h, dakle kretao se vozilom u naselju brzinom koja je za 29 km/h veća od prometnim znakom ograničene brzine,

čime je postupio suprotno odredbi čl. 53. st. 1. Zakona o sigurnosti prometa na cestama, te počinio prekršaj kažnjiv po čl. 53. st. 5. navedenog Zakona,

II. pa se okrivljeniku temeljem citiranog članka navedenog Zakona, 

i z r i č e

NOVČANA KAZNA u iznosu od 130,00 eura (slovima: stotrideseteura).

Okrivljenik je dužan novčanu kaznu platiti u roku od 3 (tri) mjeseca po primitku ove presude, a novčana kazna smatrat će se u cjelini plaćenom ako okrivljenik plati dvije trećine izrečene novčane kazne u gore propisanom roku. 



IV. Temeljem članka 139. stavak 3. u svezi članka 138. stavak 2. točka 1. i 3. i st. 3.   Prekršajnog zakona, okrivljenik je dužan naknaditi paušalni trošak postupka u iznosu od 15,00 eura, kao i putni trošak svjedoka u iznosu od 20,00 eura, sveukupno 35,00 eura (slovima: tridesetpeteura) u roku od 3 (tri) mjeseca po primitku ove presude.   
Obrazloženje



1. Policijska uprava osječko-baranjska, Policijska postaja Belišće, izdala je obavezni prekršajni nalog kojim je okrivljenika proglasila krivim zbog prekršaja iz čl. 53. st. 3. Zakona o sigurnosti prometa na cestama i kaznila novčanom kaznom. Okrivljenik je na navedeni prekršajni nalog uložio prigovor, te je isti stavljen izvan snage i proveden je redovan postupak. 

2. S obzirom na dokaze u spisu Sud je u smislu čl. 167. st. 3. Prekršajnog zakona ocijenio da postoje uvjeti za zakonito i pravilno donošenje presude i bez ispitivanja okrivljenika koji se nije odazvao pozivu na ročište koji je uredno primio putem e-oglasne ploče suda, a izostanak nije opravdao, pa samim time nije uporabio svoje pravo na obranu koja mu je omogućena od strane ovog suda. 

3. U dokaznom postupku sud je ispitao svjedoka Romana Mandić, pročitao obavijest o počinjenom prekršaju i zamolbu okrivljenika za pisano upozorenje, te izvršio uvid u Izvadak iz prekršajne evidencije Ministarstva pravosuđa RH na ime okrivljenika. 

4. Iz iskaza svjedoka Romana Mandić proizlazi da radi  kao policijski službenik u PP Belišće te je odgovoran za izuzimanje snimki nadzornih kamera pa je tako izuzimanjem i pregledom nadzorne kamere postavljene u Šagu, Ulica Braće Radića kbr 89 utvrdio da je osobnim automobilom reg. oznake OS 784-LB došlo do prekoračenja brzine kretanja u naseljenom mjestu koja je za 29 km/h veća od prometnim znakom ograničene brzine kretanja. Ističe da nakon što se utvrdi prekoračenje brzine kretanja za određeno vozilo vlasniku predmetnog vozila što je u konkretnom slučaju bio Stevo Paškuljević dostavlja obavijest o počinjenom prekršaju s napomenom da osoba koja je upravljala vozilom može platiti novčanu kaznu u visini polovice propisanog minimuma ili točno određenog iznosa u roku od 3 dana jer je kazna za ovaj prekršaj iznosila 130,00 eura. Kako kazna nije plaćena vlasniku vozila koji je upravljao predmetnim vozilom izdan je obavezni prekršajni nalog. 

5. Nakon provedenog dokaznog postupka, sukladno izvedenim personalnim dokazima iskazu svjedoka Romana Mandić, te materijalnim dokazima koji se nalaze u spisu nesporno je i bez ispitivanja okrivljenika, dokazano da je okrivljenik počinio prekršajno djelo iz čl. 53. st. 3. Zakona o sigurnosti prometa na cestama.

6. Prema tome sud je u cijelosti prihvatio iskaz svjedoka Romana Mandić  kao vjerodostojan dokaz, jer je njegov iskaz dovoljno jasan, uvjerljiv i detaljan i na temelju takovog njegovog iskaza koji je potkrijepljen materijalnim dokazima u spisu, Sud smatra za nedvojbeno utvrđenim i dokazanim da je okrivljenik kritične zgode u Šagu, Ulica Braće Radića kbr. 89 upravljao osobnim automobilom registarske oznake OS 784 LB kroz naseljeno mjesto gdje je na tom dijelu naselja postavljenim prometnim znakom brzina ograničena na 50 km/h brzinom od 89 km/h, koja je utvrđena korištenjem uređaja Gatso Rs-Gs 11, a umanjena za 10 km/h sigurnosne razlike iznosi 79 km/h, dakle kretao se vozilom u naselju brzinom koja je za 29 km/h veća od prometnim znakom ograničene brzine, čime je postupio suprotno odredbi čl. 53. st. 1. Zakona o sigurnosti prometa na cestama, te počinio prekršaj kažnjiv po čl. 53. st. 5. navedenog Zakona,  te nisu utvrđeni ispričavajući razlozi.  

7.  Sud je okrivljeniku novčanu kaznu za predmetni prekršaj iz čl. 53. st. 5. Zakona o sigurnosti prometa na cestama izrekao u Zakonom utvrđenom iznosu za taj prekršaj.


8. Sud je okrivljenika obvezao na plaćanje troškova prekršajnog postupka koji iznos je primjeren složenosti i duljini trajanja postupka, te njegovom imovnom stanju.


U Osijeku 14. svibnja 2026.,
                       

                   
Uputa o pravnom lijeku:

Protiv ove presude žalba nije dopuštena.

   Zapisničar                                                                    S U D A C

         Jasminka Modrić            	                                   Snježana Marijanović

	DOSTAVITI:

	1. Okrivljeniku,
2. Ovlaštenom tužitelju,

	3. Arhivi.

